Styremøteprotokoll nr. 6 / 2021
Noregs Blindeforbunds Ungdom

region Midt

**Møtedato:** 07.06.2021
**Møtetid:** 18:00-19:55

**Til stades:** Ragna Kornelia Unstad Forså (leiar)
Anna Bolstad Kunzendorf
Ernest Rudak
Sondre Paalson Nordland
Jon Kristian Grønli (1. vara)
Magnus Lyngstad Kroken (2. vara)

Silje Madelen Ingvaldsen hadde meldt forfall til møtet.

Saksliste

[Sak 42/21 - Mottekne protokollar](#_Toc74591281)

[Sak 43/21 - Orienteringssaker](#_Toc74591282)

[Sak 44/21 - Økonomi](#_Toc74591283)

[Sak 45/21 - Arrangement](#_Toc74591284)

[Sak 46/21 - Representasjon og markeringar](#_Toc74591285)

[Sak 47/21 - Landsmøte i NBfU](#_Toc74591286)

[Sak 48/21 – Førespurnad om tema til fellesstyremøte](#_Toc74591287)

# Sak 42/21 - Mottekne protokollar

1. Protokoll nr. 6 og 7 frå Norges Blindeforbund Trøndelag

**Vedtak:** Teke til vitande.

1. Protokoll nr. 3 frå Trondheim lokallag av Norges Blindeforbund

**Vedtak:** Teke til vitande.

1. Protokoll nr. 5 frå Noregs Blindeforbunds Ungdom region Midt.

**Vedtak:** Godkjent ved omsending.

# Sak 43/21 - Orienteringssaker

1. Dagsarrangement: Tur til Midtsand med Malvik lokallag

Sondre deltok på arrangementet og orienterte om det, det var mellom anna guida omvisning og synstolking av utstilte bilete.

**Vedtak:** Teke til vitande.

1. Årsmøte Norges Blindeforbund Møre og Romsdal

Ernest representerte NBfU Midt på årsmøtet i Norges Blindeforbund Møre og Romsdal, og orienterte om møtet. Fylkeslaget vil mellom anna jobbe med å endre regelverket for elsparkesyklar på grunn av mange ulykker der elsparkesyklar er involvert.

**Vedtak:** Teke til vitande

1. Facebook-gruppe for NBfU Midt

Ragna og Anna har oppretta Facebook-gruppa «Sosiale NBfU-Midt» for å lage ein arena der medlemmar kan møte kvarandre, og jobbar med å legge til medlemmar i gruppa. Ragna Kornelia og Anna er administratorar, og resten av styret er lagt til som moderatorar.

**Vedtak:** Teke til vitande.

# Sak 44/21 - Økonomi

1. Økonomikveld med administrasjonen

Ragna Kornelia, Anna og Silje Madelen deltok på økonomikvelden. Tema var opplæring i økonomi og korleis forvalte økonomien på ein god måte, økonomien i regionen vart gjennomgått og regionen har noko egenkapital ståande. Deltakarane mottok ein presentasjon i etterkant.

**Vedtak:** Teke til vitande.

1. Økonomiorientering i styret

Styret diskuterte kor ofte økonomien skal gjennomgåast på styremøte.

**Vedtak:** Styret vil ha ei kort orientering om økonomien på kvart møte, med vekt på om den løpande drifta er i tråd med budsjettet. Styret vil ha ein grundigare gjennomgang av økonomisk status ca. kvar 3. månad.

# Sak 45/21 - Arrangement

1. Haustarrangement

Styret har spurt fleire medlemmar, men ikkje funne medlemmar til ein komité for arrangementet, og vil gjennomføre arrangementet sjølve. Styret diskuterte rammer for arrangementet, og ynskjer å legge det til Møre og Romsdal.

**Vedtak:** Styret held eit arbeidsmøte 17. juni for å diskutere arrangementet, moglege støtteordningar og aktivitetar.

1. Sommartur med region Nord

Komiteen for sommarturen har beslutta å avlyse den planlagte turen. Komiteen vil søke om å få behalde midlane slik at turen kan gjennomførast neste år.

**Vedtak:** Teke til vitande.

1. Dagsarrangement på Steinkjer

Dagsarrangementet 16. juni kan ikkje gjennomførast på grunn av smittevernrestriksjonar.

**Vedtak:** Styret ynskjer framleis eit dagsarrangement på Steinkjer før sommaren, men det må vurderast om det kan gjennomførast i tråd med reglar og råd for smittevern. Ragna Kornelia kontaktar Silje Madelen og avtalar planen vidare for dagsarrangement på Steinkjer i juni.

1. Dagsarrangement i kvart fylke

Styret diskuterte dagsarrangement i løpet av 2021, samt moglege aktivitetar for slike arrangement. Trampolinepark, klatrepark og pizzakveld er moglege aktivitetar.

**Vedtak:** Styret ynskjer å gjennomføre eitt dagsarrangement i Trøndelag og eitt i Møre og Romsdal i løpet av andre halvår 2021.

# Sak 46/21 - Representasjon og markeringar

1. Årsmøte i Norges Blindeforbund Trøndelag

Årsmøtet i Trøndelag fylkeslag er flytta til 27. juni. Magnus deltek, Jon Kristian vurderar å delta.

1. Delta på Pride

Styret diskuterte deltaking på Pride-markering i Trondheim til hausten, saman med mellom anna Norges Handikapforbunds Ungdom.

**Vedtak:** Styret ynskjer å delta. Ragna Kornelia kontaktar NHFU for å samkøyre deltakinga.

# Sak 47/21 - Landsmøte i NBfU

Styret diskuterte landsmøtet i NBfU, og moglege saker som må sendast inn før fristen 23. juli.

**Vedtak:** Styret har på noverande tidspunkt ingen saker å sende inn.

# Sak 48/21 – Førespurnad om tema til fellesstyremøte

Styret har motteke førespurnad om diskusjonstema på fellesstyremøte i august mellom Norges Blindeforbund Trøndelag og Norges Blindeforbund Møre og Romsdal.

**Vedtak:** Styret vil diskutere aktuelle tema per e-post og sende inn innspel.

For Noregs Blindeforbunds Ungdom region Midt

Magnus Kroken
Referent